Michael Jones (professor)

Michael Richard Handley Jones (født 1944) er professor emeritus ved Geografisk institutt, NTNU.Michael Jones personside på NTNUs nettsider. (Besøkt 20. desember 2015).

Jones er spesielt kjent for sine historisk-geografiske studier av kulturlandskap. Han har gjort en lang rekke studier av jordbrukets kulturlandskaper i Norge, av fiskevær i Trøndelag og Nord-Norge og landskapsstudier i Finland og Storbritannia. Han har gitt viktige bidrag til en teoretisk forståelse av prosessene som former kulturlandskapet.Store norske leksikon: Michael Jones (Besøkt 6. juni 2015)

Michael Jones har PhD i geografi fra University of London fra 1972. I 1973 begynte Jones som forsker ved Norges landbrukshøgskole. I 1975 ble han universitetslektor ved Geografisk institutt, Universitetet i Trondheim (nå NTNU). Han ble ansatt som førsteamanuensis ved instituttet i 1981 og professor i 1985.

Jones startet sin karriere som foreleser ved Enfield College of Technology i London i 1968. Han flyttet til Finland i 1969 hvor han var forskningsassistent ved det finske Skogsforskningsinstitutet fra 1969 til 1972 og foreleser ved Helsingfors universitets institutt for geografi fra 1970 til 1971.World Who's Who: Europa Biographical Reference (Routledge) (Besøkt 6. juni 2015)

Michael Jones har vært redaktør for Norsk geografisk tidsskrift fra 1999 til 2014.

Jones ble innvalgt som medlem av Academia Europaea i 2015.Academia Europaea, Michael Jones

 Referanser 

 Eksterne lenker 

Kategori:Professorer ved NTNU
Kategori:Medlemmer av Academia Europaea
Kategori:Medlemmer av Det Norske Videnskaps-Akademi